NaiveNeuron/SloPal huggingface dataset:
Hlina, Alojz, poslanec NR SR (2015-05-28):
Ďakujem veľmi pekne. Mňa v zásade mrzí, že naša neschopnosť riadiť štátne podniky sa riešila privatizáciou inými štátnymi podnikmi. Naozaj. To ma mrzí. Hej, že to, no ešte, ešte možno tomu nie je celkom koniec. Ja si dovolím tvrdiť takto, že sila SMER-u nie je ani v tom, že sú tak dobrí, jednu tretinu sily SMER-u tvorí to, že keď sa pozrú na nás, tak okamžite dostanú 30 %, lebo z toho musia dostať 30 % (smiech v sále), ale možno ďalších 30 % (potlesk), je mi ľúto, že mi tlieska SMER (smiech v sále), ale ďalších 30 %, a to chcem povedať korektne, žiaľ, dostáva aj z toho, že sa naozaj z pôsobenia obchádza – trebárs aj vás, pán Dzurinda – proste mráz. Niekoho tu obchádza mráz a veľmi umne, veľmi umne to premiér Fico vie robiť s tými mantrami. Ale zase treba aj povedať, že naozaj ľudia, ktorí okolo vás sa vtedy motali a krútili, boli tak nenásytní, že oni, keby sa dali sprivatizovať kaplnky, tak idú do toho. Ja, ja, proste tam nebolo už čo. Ja som začul Štátne lesy, všetko, čo, na čo pozrelo, to sa chcelo sprivatizovať, pod tým, že to nevieme riadiť. To mňa mrzí, podľa mňa naši ľudia by to vedeli uriadiť, len to nevieme, nemáme to v sebe, nemáme tú firemnú kultúru alebo možno to ani nechceme, to ma mrzí. Naozaj ma to mrzí. Ja si myslím, pán Dzurinda, že vašu úlohu už bude skôr posudzovať Historický ústav a my teraz budeme musieť nájsť spôsob, čo s tým, čo s ich silou. Ja si nikdy nepripnem na svoju hruď vaše úspechy, ale vaše hriechy nie sú mojimi hriechmi a nás čaká naozaj náročná cesta, ako pomôcť tejto krajine a zbaviť SMER moci, nie celkom, ale on má nezodpovedne veľa moci teraz v sebe. Aj našou neschopnosťou.
Grendel, Gábor, podpredseda NR SR (2021-05-28):
Pán poslanec Pročko, s faktickou.
Grendel, Gábor, podpredseda NR SR (2022-09-21):
Pán poslanec Eduard Kočiš s faktickou poznámkou.
A. Belousovová, podpredsedníčka NR SR: (2008-10-28):
Pán spravodajca, chcete sa vyjadriť k rozprave? Nech sa páči.
Pellegrini, Peter, predseda NR SR (2023-12-12):
Ďakujem veľmi pekne. Otváram rozpravu. Do rozpravy sme dostali 22, nemôže byť 22, na papieri mám len 19, pán kolega, technik, idem to čítať a skúsme to nejak koordinovať. No veď tam sú aj za kluby. (Reakcia z pléna.) A, pardon, to je aj iné poradie s klubmi, sedí vec, áno, áno, opravujem, v rámci klubov je samostatné poradie a plus, 19 a 3 je 22, takže to sedí, ja sa ospravedlňujem. Ako prvý pán poslanec Sulík, pán poslanec Kišš, pán poslanec Jakab, pani poslankyňa Jaurová, pán poslanec Petrík, pán poslanec Hargaš, pán poslanec Sabo, pán poslanec Krátky, pán poslanec Dostál, pán poslanec Štefunko, pani poslankyňa Luščíková, pán poslanec Grendel, pán poslanec Galko, pán poslanec Šipoš, pán poslanec Mikulec, pán poslanec Pročko, pán poslanec Matovič, pán poslanec Viskupič, pán poslanec Krajčí, pani poslankyňa Bittó Cigániková, pán poslanec Szalay, pani poslankyňa Marcinková. Ako prvý za klub SaS vystúpi pán poslanec Sulík, nech sa páči. Zase som v rýchlosti prebehol, pani poslankyňu Petrík som myslel, samozrejme.
Hudacký, Ján, poslanec NR SR (2014-12-09):
Ďakujem pekne. Vážený pán predseda, po dohode všetkých predkladateľov Vás chcem požiadať o stiahnutie návrhu zákona, tlač 1225, poradové číslo 60 a teda, aby sa dnes o tom ani nehlasovalo. Ďakujem pekne.
Droba, Juraj, poslanec NR SR (2012-11-28):
Ďakujem za slovo. Pán kolega, pán poslanec Hrušovský, ja som si vypočul váš plamenný príhovor a myslím si, že staviam sa možno do pozície, kde idem obhajovať to, s čím väčšina nesúhlasí, ale moja premisa, z ktorej vychádzam, je, že hovoríme o legálnom podnikateľskom odvetví na Slovensku. Takže zdá sa mi absolútne nekorektné démonizovať tu jedno podnikateľské odvetvie. Nepočul som od vás, ani od vašich kolegov z KDH žiadny takýto plamenný príhovor ani na adresu tabakových výrobkov, ani na adresu alkoholu. Pokým sa zhodneme v tom, že hazard je natoľko škodlivý pre Slovensko, že je výrazne horší ako niektoré ďalšie legálne formy podnikania, tak ho potom naozaj radšej zakážme. Pokým je však legálny, tak by mal mať rovnaké pravidlá a približne rovnaké postihy ako iné spoločensky škodlivé formy podnikania. To, že hazard prináša so sebou určité percento závislých hráčov, je jednoducho pravda. Tak isto ako existuje určité percento ľudí, ktorí sú závislí na alkohole alebo na tabakových výrobkoch. Ja len hovorím, že nechcem, nechcem naozaj obhajovať, mne je to tiež veľmi nesympatické, ale dávajme si pozor na to, aby sme tu fakt nedémonizovali odvetvie, ktoré sme si možno pred dvadsiatimi rokmi povedali, že je v poriadku a že môže legitímne na Slovensku podnikať. Ďakujem.
Záborská, Anna, poslankyňa NR SR (2020-09-29):
Ďakujem pekne, pán predseda. Monika, ďakujem veľmi pekne za tvoj príspevok. A opakovane si hovorila slovo život a mne vtedy napadlo, že koľko miliónov eur sa dáva do výskumov, či, ja neviem, 3. mil., 5 mil. rokov bol tu na Zemi život, či začneme stavať metro, a odrazu naďabíme na nejaké, na nejaké vykopávky alebo na nejaké archeologické nálezy, všetko sa zastaví a hľadáme, či tam bol život, kto tam žil, čo používal. Chodíme do vesmíru, čo stojí obrovské peniaze, a bol tam život, nebol tam život, je to zlučiteľné so životom, nie je to zlučiteľné so životom, a tu, kde vedecky máme dokázané, že ten život skutočne začína splynutím tých dvoch pohlavných buniek, lebo inak by sme nerobili umelé oplodnenie, keby sme toto nevedeli, tak tu pochybujeme o tom, či tá žena, ktorá si to dieťa chce nechať, či jej máme pomôcť, alebo nemáme pomôcť. A to nechceme žiadne milióny, žiadne stámilióny na to, aby sme im pomohli. To je niekoľko miliónov, ktoré sú smeťou v našom rozpočte. Ďakujem pekne.
Laurenčík, Milan, podpredseda NR SR (2021-11-30):
Ďakujem, pán riaditeľ. Na vaše vystúpenie evidujem tri faktické poznámky. Končím možnosť prihlásiť sa. Nech sa páči, ako prvý – pán poslanec Peter Cmorej.
Danko, Andrej, predseda NR SR (2019-04-02):
S reakciou pán poslanec Klus.
Paška, Pavol, predseda NR SR (2013-02-13):
(Hlasovanie.) 139 prítomných, 59 za, 4 proti, 75 sa zdržalo 1 nehlasoval. Návrh sme neschválili. Pán poslanec Mikuš uvedie v prvom čítaní hlasovanie o návrhu pánov poslancov Viliama Novotného a Pavla Freša na vydanie zákona č. 135 o pozemných komunikáciách, tlač 366. [Rokovanie o návrhu poslancov Národnej rady Slovenskej republiky Viliama Novotného a Pavla Freša na vydanie zákona, ktorým sa mení a dopĺňa zákon č. 135/1961 Zb. o pozemných komunikáciách (cestný zákon) v znení neskorších predpisov a o zmene a doplnení zákona Slovenskej národnej rady č. 564/1991 Zb. o obecnej polícii v znení neskorších predpisov , tlač 366.]
Blanár, Juraj, podpredseda NR SR (2023-06-23):
Jedna faktická poznámka od pána poslanca Drdula, nech sa páči.
P. Hrušovský, podpredseda NR SR: (2001-11-06):
(Hlasovanie.) 101 prítomných, 101 za návrh. Návrh sme schválili. Na základe schváleného návrhu pristúpime k tretiemu čítaniu o vládnom návrhu zákona, ktorým sa mení a dopĺňa zákon Národnej rady Slovenskej republiky č. 272/1994 Z. z. o ochrane zdravia ľudí v znení neskorších predpisov. Otváram rozpravu o tomto bode programu. Pýtam sa pánov poslancov, či sa chce podľa § 85 zákona o rokovacom poriadku prihlásiť niekto do rozpravy ústne, keďže som nedostal žiadne písomné prihlášky. Konštatujem, že... Prosím Slovenskú televíziu, aby sa sústredila aj na poslancov koalície. (Smiech a potlesk.) Vyvoláva to isté napätie v radoch koalície. ... nie je to tak, preto vyhlasujem rozpravu o tomto bode programu za skončenú. Prosím pána spoločného spravodajcu, aby uviedol návrh na záverečné hlasovanie. P. Finďo, poslanec: Vzhľadom na to, že v treťom čítaní neodzneli žiadne pozmeňujúci ani doplňujúce návrhy, odporúčam hlasovať o zákone ako o celku.
Zmajkovičová, Renáta, podpredsedníčka NR SR (2014-07-02):
Pán poslanec je 11.00 hodín, prerušíme rozpravu? (Reakcia z pléna.) Je všeobecný súhlas, aby to pán poslanec dokončil? (Súhlasná reakcia pléna.)
Paška, Pavol, predseda NR SR (2013-12-18):
Pán poslanec Mičovský je spravodajca, poprosím ho o informáciu.
Kollár, Boris, predseda NR SR (2023-06-16):
Ďakujem. Vyhlasujem všeobecnú rozpravu za skončenú. Nech sa páči, o slovo požiadal pán minister, máte slovo.
Paška, Pavol, predseda NR SR (2012-12-05):
Hlasujeme o druhom návrhu pána poslanca Novotného, ktorý zaznel v rozprave. (Hlasovanie.) 136 prítomných, 60 za, 75 proti, 1 sa zdržal. Návrh sme neschválili.
Kollár, Boris, predseda NR SR (2023-06-20):
Prosím, prezentujme sa a hlasujeme. (Hlasovanie.) Prítomných 113 poslancov, za 84, proti 1, zdržalo sa 23, 5 nehlasovali. (Potlesk.) Konštatujem, že Národná rada tento návrh schválila. A konštatujem rovnako, že uznala, že v rokoch ´32 až ´33 tento hladomor bol genocídou. Ďakujem pekne všetkým kolegom, ktorí toto uznesenie schválili a hlasovali zaňho. Teraz budeme hlasovať o bode 72 schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 452/2021 Z. z. o elektronických komunikáciách. Je to tlač 1585. Spoločným spravodajcom je člen výboru pre hospodárske záležitosti poslanec Milan Kuriak. Prosím ho, aby hlasovanie uvádzal. (Hlasovanie o vládnom návrhu zákona, ktorým sa mení a dopĺňa zákon č. 452/2021 Z. z. o elektronických komunikáciách v znení neskorších predpisov a ktorým sa menia a dopĺňajú niektoré zákony , tlač 1585.)
Vitteková, Anna, poslankyňa NR SR (2012-05-15):
Na tajné hlasovanie o návrhu na voľbu predsedníčky Úradu na ochranu osobných údajov Slovenskej republiky bolo vydaných a poslanci si osobne prevzali 140 hlasovacích lístkov, teda na voľbe bolo prítomných 140 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu predsedníčky Úradu na ochranu osobných údajov Slovenskej republiky všetci poslanci si prevzali aj odovzdali hlasovacie lístky, neplatné neboli žiadne hlasovacie lístky. Zo 140 platných hlasovacích lístkov overovatelia zistili, že o návrhu na voľbu Eleonóry Kročianovej za predsedníčku Úradu na ochranu osobných údajov Slovenskej republiky hlasovalo za návrh 83 poslancov, proti návrhu 44 poslancov, zdržalo sa hlasovania 13 poslancov. Na schválenie návrhu na voľbu predsedníčky Úradu na ochranu osobných údajov Slovenskej republiky je potrebný súhlas nadpolovičnej väčšiny hlasov prítomných poslancov Národnej rady Slovenskej republiky. Overovatelia konštatujú, že v tajnom hlasovaní bola za predsedníčku Úradu na ochranu osobných údajov Slovenskej republiky zvolená Eleonóra Kročianová. (Potlesk.)
Blanár, Juraj, podpredseda NR SR (2021-03-16):
Ďakujem. Pýtam sa pána spravodajcu, či má záujem o vystúpenie. Nie? Tak ďakujem obom. Prerušujem rokovanie o tomto bode programu. A pristúpime k rokovaniu o ďalšom bode programu, ktorým je návrh skupiny poslancov na prijatie uznesenia Národnej rady Slovenskej republiky k Správe o výsledku kontroly – Zmluvy a ich plnenia súvisiace s dostavbou tretieho a štvrtého bloku jadrovej elektrárne Mochovce. Tento návrh je pod parlamentnou tlačou 454 a má ho predkladať pán podpredseda parlamentu Šeliga, ktorého konštatujem, že nevidím v rokovacej sále, takže prepadáva tento bod. Pristúpime k ďalšiemu bodu, ktorým je druhé čítanie o návrhu poslancov Romana Foltina, Mariána Viskupiča, Jany Žitňanskej a Vladimíry Marcinkovej na vydanie zákona, ktorým sa mení a dopĺňa zákon č. 340/2012 Z. z. o úhrade za služby verejnosti poskytované Rozhlasom a televíziou Slovenska a o zmene a doplnení niektorých zákonov v znení neskorších predpisov a ktorým sa dopĺňa zákon č. 461/2003 Z. z. o sociálnom poistení v znení neskorších predpisov. Návrh je pod parlamentnou tlačou 386, spoločná správa 386a, predkladať by ho mala pani poslankyňa Romana, poslanci, poslanec pán Roman Foltin, ktorý, konštatujem, že rovnako sa nenachádza v rokovacej sále, takže prepadáva mu tento bod na záver rokovania. A teraz budeme pokračovať druhým čítaním o návrhu poslankyne Anny Zemanovej na vydanie zákona, ktorým sa dopĺňa zákon 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, ktorý je pod parlamentnou tlačou 392, spoločná správa 392a. Tento návrh zákona by mala predkladať pani poslankyňa Anna Zemanová, ktorú rovnako nevidím v rokovacej sále, takže prepadáva aj tento bod na záver rokovania. A uvediem už aj tento bod, ktorý by mohol ísť, lebo vidím tu aj spravodajcu, aj pani predkladateľku, takže uvediem, skôr ako odovzdám vedenie schôdze svojmu kolegovi, prvé čítanie o návrhu poslancov Národnej rady Slovenskej republiky Vladimíry Marcinkovej, Juraja Krúpu a Petry Krištúfkovej na vydanie zákona, ktorým sa mení zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov . Návrh zákona je pod parlamentnou tlačou 444 a rozhodnutie o pridelení do výborov je pod tlačou 441. Teraz dávam slovo pani poslankyni Vladimíre Marcinkovej, aby návrh zákona uviedla. Nech sa páči, pani poslankyňa, máte slovo.
Baška, Jaroslav, poslanec NR SR (2010-12-07):
Ďakujem. Len v krátkosti. Čo sa týka priorít zahraničnej politiky Slovenskej republiky, tak naozaj západný Balkán je jednou z našich priorít zahraničnej politiky a aj predchádzajúca vláda plnila tento záväzok, túto prioritu na západnom Balkáne. Čiže to je ten jeden pohľad. Ale ten ďalší pohľad, ktorý tu je, tá účasť našich vojakov na západnom Balkáne, je to, že takýmto spôsobom, a táto misia EUFOR – ALTHEA je vlastne pod hlavičkou Európskej únie, je reálne plnenie záväzkov, ktoré nám vyplývajú z členstva v Európskej únii. A takýmto spôsobom reálne aj napĺňame budovanie našej spoločnej európskej bezpečnostnej a obrannej politiky Európskej únie. Ja pevne verím, že táto misia EÚ – ALTHEA čoskoro skončí, pretože keď sme tam mali ešte aj nášho bývalého ministra zahraničných vecí Mira Lajčáka, ktorý tam bol ako tento vysoký predstaviteľ medzinárodného spoločenstva, už vtedy sa hovorilo, že nejakým spôsobom o rok to skončí. A stále sa to preťahuje. Takže ja pevne verím, že v najbližšej budúcnosti aj táto misia EÚ v Bosne a Hercegovine skončí. Tiež želám našim vojakom pri plnení týchto nových úloh styčných a pozorovacích tímov veľa zdravia, ale aj toho šťastia, ktoré určite potrebujú v každej misii oveľa viac ako my, bežní civilisti, tu na Slovensku. Ďakujem.
Marosz, Ján, poslanec NR SR (2019-05-13):
Ďakujem pekne. Pán kolega, riešil, riešil si vo svojom príspevku aj také veci, akože odkiaľ majú štartovať sanitky, ako efektívne využívať čas lekára, aby sa neplytvalo jeho odbornosťou. V zásade ja ako užívateľ zdravotníctva naozaj veľakrát mám chuť akože kričať na riaditeľov nemocníc aj, aj personálu, že spojte sa s nejakými ľuďmi, čo rozumejú optimalizáciám procesov, a riešte veci. Dám konkrétne dva príklady. Jeden, ktorý sa stal mne, že prídem k detskej lekárke, pediatričke, s bábätkom a položím choré dieťa na 40-ročnú lavicu, ktorá ešte teda aj mojich starších súrodencov zažila, a dieťa sa mi prepadne cez tú lavicu dole. Hej, tak to ma už akože dvihlo, tak som tam potom nejakým spôsobom telefonicky sa snažil to vybavovať. A, samozrejme, že áno, to je čakáreň, to nepatrí tým miestnym lekárom, ale teda nemocnica nakoniec urobila nejaké opatrenie. Už sú tam kultivované sedačky, ale to sa jednoducho nesmie stávať. Druhý príklad, ktorý ma naozaj trápi, a je tu pani ministerka, potrebujem to povedať. Možnože to neni také náročné na vybavenie, ale to nejakým spôsobom urobte, že tých opitých ľudí z toho mesta zvážajú tí policajti, vyhodia to na tej psychiatrii, položia tam týchto, týchto opitých ľudí – a trápte sa, sestry. A tie sestry, im je do plaču, tí ľudia im tam nadávajú, oni ich musia umývať, oni sa o nich musia starať. Jednoducho sa vyspia, ráno odídu a ony, tieto ženy za ten mizerný plat, ktorý tam zarábajú, sa s tými ľuďmi naťahujú. Aj lekári na tých psychiatriách a podobne, hej. Je to zas len nejakým spôsobom nedostatok nejakých systémových opatrení, ktorými by ste týmto, týmto ľuďom pomohli. Ale ministerka, ja vás prosím aj z tohto miesta, aj kolegu Krajčího, ste medici, zdravotníci, máte strašne veľa problémov, ale toto mi nepríde také, že by to bolo neriešiteľné. Prosím vás, robte s tým niečo, lebo to nie sú otrokyne, to nie sú chudery a ony potrebujú naozaj tiež chodiť z práce s normálnym pocitom... (Prerušenie vystúpenia časomerom a reakcia z pléna.)
Figeľ, Ján, podpredseda NR SR (2013-10-22):
Ďakujem pekne. Ďalším prihláseným do rozpravy písomne je Ľudovít Kaník. Nech sa páči.
P. Paška, predseda NR SR: (2008-04-10):
(Hlasovanie.) 143 prítomných, 59 za, 65 proti, 19 sa zdržalo. Ani tento návrh sme nepostúpili do druhého čítania. Teraz poprosím pána spravodajcu, predsedu ústavnoprávneho výboru pána poslanca Mojmíra Mamojku, aby uvádzal hlasovanie, a to v prerušenom rokovaní o návrhu na vyslovenie súhlasu Národnej rady Slovenskej republiky s Lisabonskou zmluvou, ktorou sa mení a dopĺňa Zmluva o Európskej únii a Zmluva o založení Európskeho spoločenstva. (Ruch  v sále.) Poprosím o pokoj v rokovacej sále. (Potlesk.) Dámy a páni, ešte raz vás chcem požiadať, aby ste venovali pozornosť hlasovaniu. Budeme hlasovať o tlači 520. Poprosím pána predsedu ústavnoprávneho výboru, aby predniesol návrh uznesenia, o ktorom budeme hlasovať.
Fico, Robert, podpredseda NR SR (2010-12-16):
Ak došlo k tomu, že obidva tieto PPP projekty boli zastavené alebo zrušené, musíme rátať aj s negatívnymi dôsledkami, ktoré to so sebou prináša, pretože nie my, ale slovenské firmy, ktoré boli pripravené stavať 75 kilometrov na severe Slovenska, dodnes avizujú prepúšťanie zamestnancov. Chcel by som preto zopakovať, pán minister, a, samozrejme, tieto fakty som kedykoľvek s vami vo vecnej diskusii pripravený prebrať a ako som informovaný, budeme mať takúto možnosť už o niekoľko dní. Predovšetkým neklamme sa a povedzme si to priamo bez akéhokoľvek zaváhania, výstavba D1 od Žiliny do Prešova momentálne stojí. Nedeje sa na tomto úseku... (Prerušenie vystúpenia predsedajúcim.)
P. Paška, predseda NR SR: (2008-05-20):
Ešte prepáčte na chvíľočku. Nech sa páči, pán poslanec Janiš.
Laššáková, Jana, podpredsedníčka NR SR (2014-05-29):
Ďakujem pekne. Pán podpredseda vlády, nestáva sa často, aby minister odpovedal na písomné odpovede členov vlády a s nespokojnosťou poslancov na písomné interpelácie. Teraz o slovo požiadala pani podpredsedníčka Národnej rady, v súlade s rokovacím poriadkom má prednosť, takže; a potom pôjde viesť schôdzu, takže nech sa páči, pani podpredsedníčka.
Hrnčiar, Andrej, podpredseda NR SR (2017-02-09):
Chce...? Týmto teda vyhlasujem všeobecnú rozpravu za skončenú. Chce zaujať k rozprave stanovisko? (Reakcie z pléna.) Ďakujem. Takže prerušujem rokovanie o tomto bode programu, hlasovanie bude o 17.00 hod., takže prerušujem, teda vyhlasujem prestávku a budeme pokračovať o 14.00 hod. (Prerušenie rokovania o 11.59 hodine.) (Pokračovanie rokovania o 14.00 hodine.)
Fitz, Peter, poslanec NR SR (2015-07-01):
Ďakujem pekne za slovo. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Beluský, Martin, poslanec NR SR (2018-06-18):
Ďakujem za slovo. Milan, ty si vo svojom prejave tiež spomenul to, že náš návrh zákona bude mať negatívny dopad na štátny rozpočet a že sa to môže odhadom vyšplhať, tie náklady, až možno na stovky miliónov eur. Som rád, že si spomenul tie príklady, kde by sme mohli ušetriť finančné prostriedky rádovo možno ešte v ďalších desiatkach, v ďalších desiatkach miliónov alebo stoviek miliónov eur. Ja si ťa dovolím doplniť napr. zákonmi, ktoré predložila naša strana do parlamentu za posledné dva roky, v ktorých sme určitým spôsobom tiež navrhovali prijať také zákony, ktoré by mali práve naopak za cieľ znížiť náklady štátneho rozpočtu. Ako príklad môžem uviesť zníženie počtu poslancov zo 150 na 100, zrušenie politických, financovania politických strán zo štátneho rozpočtu alebo zavedenie limitov pre subjekty verejnej správy pri nakupovaní a prenajímaní automobilov, zavedenie stropov na prevádzkové náklady úradov samosprávnych krajov, ústavná povinnosť pre štát, vyššie územné celky a obce hospodáriť s vyrovnaným štátnym rozpočtom, obmedzenie vyplácania príspevku pri narodení dieťaťa, nastavenie závislosti platov ústavných činiteľov od minimálnej mzdy, obmedzenie vyplácania prídavkov na deti alebo možnosť pre subjekty verejnej správy znížiť hodnotu predpokladanej hodnoty zákazky pri verejnom obstarávaní. To je len ďalší príklad zákonov alebo príkladov, akým spôsobom môže štát ušetriť ďalšie finančné prostriedky, a týmto návrhom zákona na zvýšenie materskej zase chceme ukázať, kde tie peniaze by bolo vhodné dať. Ďakujem.
V. Veteška, podpredseda NR SR: (2003-11-06):
Prerušujem  zároveň prerokovanie o tomto bode programu a ďalej nasleduje druhé čítanie o vládnom návrhu zákona, ktorým sa mení a dopĺňa zákon č. 446/2001 Z. z. o majetku vyšších územných  celkov. Vládny návrh zákona ste dostali pred prvým čítaním ako tlač č. 319, spoločnú správu výborov máte ako tlač č. 319a. Prosím ministra práce, sociálnych vecí a rodiny Slovenskej republiky pána Ľudovíta Kaníka, aby vládny návrh zákona odôvodnil.
Mojš, Milan, poslanec NR SR (2019-09-10):
Pán predsedajúci, dajte, prosím, hlasovať o pripomienke prezidentky uvedenej pod bodom 5 s odporúčaním gestorského výboru neschváliť.
Ďurica, Ondrej, poslanec NR SR (2022-05-11):
Ďakujem pekne. Ja len v skratke. Ďakujem za podporné faktické poznámky aj doplnenie toho, čo som hovoril. Chcem len, chcem len doplniť jednu vec, že verejnosť, široká verejnosť vníma tento problém rovnako, pretože ľudia sú zvyknutí na hotovosť, sú zvyknutí platiť v hotovosti. A na druhej strane je veľmi, veľmi komfortné a veľmi šikovné platiť aj kartami, aj robiť rôzne bezhotovostné prevody. Tak isto ich robíme aj my, veď nie sme ani spiatočnícki, ani sme nezaspali dobu. Len na druhej strane sú tu aj negatívne skúsenosti občanov s rôznymi, rôznymi nákupmi a s tým spojenými platbami, kartami, a vieme veľmi dobre, že potom vznikajú aj celé, celé spoločnosti alebo firmy, ktoré sú takýmto spôsobom nastavené a ľudia často naletia. Takže je to súčasť proste vývoja, je to súčasť toho, ako technológie napredujú. A to ani nejakým spôsobom nejdeme, nejdeme spochybňovať, ani tomu nechceme brániť. Ale naozaj je dôležité, aby tu ostala aj možnosť platiť v hotovosti, pretože ľudia, ktorí takýmto spôsobom boli oklamaní alebo naleteli nejakým podvodníkom, tak preferujú hotovosť. A myslím, že je na mieste dať im toto právo a túto slobodu.
Pročko, Jozef, poslanec NR SR (2023-06-13):
Ja nadviažem na predrečníka. Ja poznám z tejto úradníckej vlády niektorých naozaj osobne a myslím si a viem, že sú to čestní ľudia. Preto mňa mrzí, keď naozaj toto, čo si vypočujem a čo som si vypočul aj na klube, nie je v súlade s tým, čo tvrdia niektorí ministri tejto novej úradníckej vlády, a veľmi ma mrzí a napísal som to aj v jednom statuse, keď táto úradnícka vláda bude robiť kampaň Progresívnemu Slovensku takýmto spôsobom. Lebo opakujem, poznám niektorých z vás a viem, že ste čestní ľudia. Takýmto spôsobom a naozaj robiť to, hľadám slovíčko, aby som niektorých neurazil, podlo manipulovať fakty je zlé. Viete, o vás sa hovorí, pán Ódor, že ste Kažimírov človek. To sú také veci, ktoré môžu byť pravda a nemusí to byť pravda. Ale aj o vás si myslím, že určite viete, čo je morálne a čestné, a myslím si, že dávať veci a prezentovať veci tak ako sú, je veľmi dôležité. Nezabudnite na česť, nová úradnícka vláda, a na morálku, ak nechcete, aby sa tu vrátil Fico. Za chvíľočku budete mať predrečníka Mazureka. No to je čistá katastrofa! Odsúdený extrémista vám bude rozprávať. To ste nezažili. Ja vás naozaj prosím, aby ste do nových pozícií dosadzovali ľudí, ktorí sú čestní, pretože aj to, čo sa ide diať na Slovenskom pozemkovom fonde, mňa veľmi mrzí a ja vás chcem ešte raz poprosiť, prosím vás, prosím vás... (Prerušenie vystúpenia časomerom.)
Laššáková, Jana, podpredsedníčka NR SR (2013-10-30):
Ďakujem pekne, pán spravodajca, zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Pani poslankyňa Mezenská, nech sa páči, máte slovo. Končím možnosť prihlásiť sa do rozpravy ústne.
Šípošová, Janka, poslankyňa NR SR (2014-09-18):
Ďakujem pekne. Ja by som sa chcela vyjadriť k tomu, čo zmienila pani podpredsedníčka v súvislosti s odškodňovaním obetí komunizmu alebo politických väzňov. Ja sama som dcéra triedneho nepriateľa, asi všetci, ktorí tu prítomní sú, vedia, čo to bolo alebo čo sa tým myslelo. Po roku 1989 môj otec bol rehabilitovaný, v tom čase bola možnosť požiadať následne aj o finančné odškodnenie za väznenie a tak ďalej, moja mama to odmietla, otec už nežil v tom čase, mama to odmietla, pretože ju to veľmi drásalo. Len tak, mimochodom, poviem, že ten, kto možno trpel minimálne tak ako otec, bola aj mama, ktorá sa musela postarať o 4 deti a nejdem tu o tom rozprávať, ale určite by som sa neprihlásila o odškodnenie, keby sa nejaký taký zákon prijal, že teraz ja budem za môjho otca si žiadať odškodnenie, to nie. Ale tie výsluhové dôchodky príslušníkov ŠtB, to je naozaj výsmech, ktorý nás bolí. Ďakujem. (Potlesk.)
Hrnčiar, Andrej, podpredseda NR SR (2017-04-04):
Ďakujem. Chce zaujať stanovisko spravodajca? Nie je tomu tak. Prerušujem rokovanie o tomto bode programu. Ďalším bodom programu je prvé čítanie o návrhu poslanca Milana Krajniaka na vydanie zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavený zákon) v znení neskorších predpisov a ktorým sa mení a dopĺňa zákon č. 308/1991 Zb. o slobode náboženskej viery a postavení cirkví a náboženských spoločnosti v znení neskorších predpisov. Návrh zákona je pod tlačou 440, návrh na jeho pridelenie na prerokovanie výborom je v rozhodnutí č. 451. Dávam slovo poslancovi Milanovi Krajniakovi, aby návrh zákona uviedol. [Rokovanie o návrhu poslanca Národnej rady Slovenskej republiky Milana Krajniaka na vydanie zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a ktorým sa mení a dopĺňa zákon č. 308/1991 Zb. o slobode náboženskej viery a postavení cirkví a náboženských spoločností v znení neskorších predpisov , tlač 440.]
Viskupič, Jozef, poslanec NR SR (2012-07-03):
Ďakujem. Keď som prišiel do tejto rokovacej sály dnes, tak sa mi zdalo, že ako keby sa otočila opozícia s koalíciou a počúvam tu argumenty, ako daň z úspechu, progresivita sa nám dnes nehodí, treba sa pozrieť na úpravu príspevkov na politické strany na základe jedného a rovného pravidla. Čo sa stalo dnes, som sa pýtal a naraz som zistil, že platí jedno pravidlo, ktoré je okrídlené a hovorí sa mu, že o peniaze ide vždy až v prvom rade. Čiže dnes sa bavíme o úspechu strany SMER vo voľbách a úspech strany SMER vo voľbách a ich finančnom ohodnotení. Ide o to, že peniaze, ktoré získala strana SMER vo voľbách, sú skutočne veľké a neexistuje ako keby argument na to, aby sme sa pozreli na tento úspech z pohľadu takého, že mali by sme prísť k nejakému nebetónovaniu úspechu, a aby sme sa mohli dopracovať k tomu, že demokracia má byť súťažou pluralitných názorov. Myslím si, že ak by boli poslanci strany SMER konzistentní a chceli by naozaj sa pozrieť úprimne, tak by dokázali oceniť akúkoľvek snahu, akým spôsobom sa dajú ušetriť prostriedky v rozpočte, a preto by bolo pravdepodobne dobré, aby sa zamysleli nad svojím, nad týmto návrhom a akýmkoľvek iným, ktorý šetrí prostriedky v rozpočte. Ďakujem.
Kyselica, Lukáš, poslanec NR SR (2022-11-29):
Pán predseda, dajte hlasovať o návrhu zákona ako o celku s odporúčaním gestorského výboru schváliť.
M. Hort, podpredseda NR SR: (2009-06-23):
A slovo má teraz ďalší prihlásený do rozpravy pán poslanec Ivan Štefanec. Nech sa páči, pán poslanec.
J. Horváth, poslanec: (2007-12-05):
Národná rada Slovenskej republiky uznesením zo 17. októbra 2007 č. 561 pridelila vládny návrh týmto výborom: ústavnoprávnemu výboru, výboru pre verejnú správu a regionálny rozvoj, výboru pre ľudské práva, národnosti a postavenie žien, výboru pre vzdelanie, mládež, vedu a šport a Zahraničnému výboru Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, neoznámili v určenej lehote gestorskému výboru žiadne stanovisko. Gestorský výbor odporúča hlasovať o pozmeňujúcich a doplňujúcich návrhoch nasledovne: o bodoch 1, 2, 3, 4, 5, 6, 7, 9, 10, 11, 13, 14 spoločne s odporúčaním schváliť. Gestorský výbor na základe stanovísk výborov k vládnemu návrhu zákona odporúča Národnej rade Slovenskej republiky vládny návrh schváliť v znení schválených pozmeňujúcich a doplňujúcich návrhov uvedených v tejto správe. Pani predsedajúca, ďakujem a prosím, otvorte rozpravu.
Laššáková, Jana, podpredsedníčka NR SR (2015-06-30):
Pán minister zaujal miesto určené pre navrhovateľov, pán spravodajca zaujal tiež svoje miesto. Do rozpravy je ešte ústne prihlásený poslanec Alojz Hlina. Nech sa páči, pán poslanec, máte slovo. [Pokračovanie rokovania o vládnom návrhu zákona, ktorým sa mení a dopĺňa zákon č. 175/1999 Z. z. o niektorých opatreniach týkajúcich sa prípravy významných investícií a o doplnení niektorých zákonov v znení neskorších predpisov a ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov , tlač 1625.]
Bugár, Béla, podpredseda NR SR (2016-09-20):
Nech sa páči, prezentujme sa a hlasujme o tomto návrhu. (Hlasovanie.) Prítomných 137 poslancov, za 58, proti 6, zdržalo sa 73 poslancov. Konštatujem, že tento návrh nebol schválený. Panie poslankyne, páni poslanci teraz podávam návrh na zaradenie nového bodu do programu 9. schôdze, a to je Návrh na vyslovenie súhlasu Národnej rady s Parížskou dohodou. Tlač máte pod číslom 239. Navrhujem, aby sme tento bod prerokovali zajtra 21. septembra o 9.00 hodine. Prosím, prezentujme sa a hlasujme. (Hlasovanie.) Prítomných 136 poslancov, za je 95, proti 26, zdržalo sa 15. Konštatujem, že tento návrh sme schválili. Zároveň vás chcem požiadať o odsúhlasenie zmeny programu 9. schôdze. Vzhľadom na to, že pani poslankyňa Veronika Remišová sa z rokovania Národnej rady ospravedlnila zo zdravotných dôvodov a požiadala, aby sme pokračovali v prerušenej zlúčenej rozprave o bodoch 51 a 60 vo štvrtok 22. septembra po prerokovaní toho návrhu, teda takzvanej Parížskej dohody. Je s tým všeobecný súhlas? (Súhlasná reakcia pléna.) Ďakujem pekne. Vyhlasujem teraz päťminútovú prestávku a budeme potom pokračovať v prerokovaní návrhu. Ešte vystúpi pán navrhovateľ a samozrejme potom podľa programu. Ešte predtým procedurálne návrhy. Pán poslanec Blaha.
Frešo, Pavol, poslanec NR SR (2014-10-22):
Ďakujeme veľmi pekne pánovi ministrovi za tú reakciu. Skúsim to z tej osobnej roviny zasa preniesť do takej normálnej vecnej technokratickej. Ministerstvo financií je známe tým, že tento technokratický postoj uplatňuje dokonca aj krížom cez výmeny ministrov, tak sa toho skúsme chvíľu držať. Práve ten, nazval by som submisívny tón, ktorý do toho niekto zaniesol, bol váš predrečník, pán minister. Lebo výrazy „pán minister je ochotný“, „tešíme sa z toho, že pán minister je ochotný“, sú presne tie výrazy, ktoré, si myslím, hovoria, že nie je to dobré pre, pre samosprávu. Jednoducho samospráva nemá byť v nejakom predklone a sledovať psychologické pochody ministra, či je ochotný alebo nie je ochotný, bez ohľadu na to, pán minister, kto tam sedí. Nemá čo sledovať, či je ochotný, a tešíme sa a nie je ochotný, mračí sa, tak netešíme sa. Preto som použil ten výraz, ten cársky, lebo proste, naozaj, tam patria tieto termíny. Vy máte rozhodovať normálne na základe pravidiel, ktoré sú pre všetkých platné, a jedno z pravidiel, ktoré, mimochodom, bolo dodržiavané a bolo to správne, bolo, že na tieto podiely sa nešiaha. To znamená, že samospráva si môže robiť dlhodobé finančné plánovanie a bude sa musieť potom vyjadriť, potom sa bude musieť v skutočnosti vyjadriť aj v tej rozprave, čo to znamená, a či štvrtina rozpočtu je málo alebo, alebo je veľa. A ohľadne toho, že proste stále pripomínať, že ten, kto proste niečo zmenil v histórii, povedal to aj pán kolega Petrák, povedali ste to aj vy, že vlastne zle sa nastavili tie dane, zlá daň sa vybrala, že sa to tu osekalo práve počas krízy, práve uprostred krízy, keď sa rokovalo o tom, aby sme išli pod 3 % rozpočtu, na čo ste, mimochodom, vy, pán minister, hrdý, no môžeme sa takto o tom sporiť. Ale mali by sme si z toho urobiť jeden spoločný záber, že, myslím si, že v samospráve nemožno za behu stále meniť pravidlá a treba sa k tomuto vracať potom aj v našej vzájomnej diskusii.
M. Číž, podpredseda NR SR: (2008-02-06):
Chcem vás tiež informovať, že na žiadosť podpredsedu vlády Slovenskej republiky, už včera sme to avizovali, Dušana Čaploviča bude bod 11 schváleného programu vlády návrh novely zákona č. 10/1996 Z. z. o kontrole v štátnej správe (tlač 531) z dôvodu pracovných povinností, zahraničná služobná cesta, prerokovaný dnes popoludní o 14.00 hodine. Tiež vás chcem informovať, že minister obrany Jaroslav Baška požiadal o prerokovanie troch návrhov, ktoré uvádza po skončení prerokovania vládneho návrhu zákona o neprimeraných podmienkach v obchodných vzťahoch, ktoré sme včera prerušili. Ide o body zo schváleného programu pod číslami 15, 16 a 17. Pýtam sa, či je všeobecný súhlas s týmto postupom, pretože pán minister naozaj ešte nemá k dispozícii štátneho tajomníka. (Všeobecný súhlas.) Pokiaľ áno, veľmi pekne ďakujem. Takže budeme pokračovať s týmito menšími zmenami v časovom prerokovaní jednotlivých návrhov. Chcem vás informovať, vážené pani poslankyne, páni poslanci, že včera sme vykonali opakované tajné hlasovanie o návrhu na voľbu člena Rady Slovenskej televízie na funkčné obdobie do 31. marca 2008. Poprosím povereného overovateľa pána poslanca Emila Vestenického, aby nám oznámil výsledok včerajšieho tajného hlasovania. Máte slovo, pán overovateľ.
Blanár, Juraj, poslanec NR SR (2017-09-06):
Ďakujem všetkým. Pani kolegyňa Nehézová, áno, dneska dostupnosť urgentov, tu napríklad ministerstvo, určite ste zachytili, prichádza s ďalšou aktivitou, že ide urgenty riešiť, čo podľa mňa ide ruka v ruke, a je to pozitívne, čo sa týka zneužívania RLP alebo RSZP, viete, že už aj dnes to je, to zneužívanie, ale myslím si, že aj to sa môže postupne riešiť. Pani kolegyňa Grausová, zriadenie rajónov, to už sme hovorili spoločne aj pán Zelník to povedal, a viac kompetencií pre obvoďákov, ja sa plne podpisujem pod to, pretože si myslím si, že sami obvoďáci po tom volajú. Pán kolega Suchánek, zvýšenie platov, máte pravdu, jeden čas sme mali problém v tom, že nám odchádzali lekári za obvoďákov, a špecialisti, a dnes sme sa už dostali trošku do inej pozície, ale svojím spôsobom je dobré, že sa toto stalo, pretože chcem špecialistov, aby robili naozaj vysoko špecializované veci, s dvoma-troma atestáciami je možno zbytočné, aby bol niekto na obvode, ale teraz to nejakým spôsobom vyvážiť a poďme sa zamyslieť, že či ten automat mzdový by mal pokračovať ďalej, alebo niečo iné vymyslime. A asi to ste mali na mysli aj vy, takže poďme o tom diskutovať. No a, pán kolega Zelník, áno, máte pravdu, v zákone bolo definované všeobecne, čo sú, že sú vymedzené ordinačné hodiny, ale nikde tam nebolo povedané, že odkedy dokedy musí mať takúto časť ordinačnú, kde môže mať administratívne veci, tu v tomto návrhu sa presne hovorí, že musí tu byť nejaké pravidlo, že dokedy tam skutočne môže byť, pretože pán kolega Krajčí správne podotkol, informácie od ľudí, ktoré máme, tí lekári vo väčšine sú tam do 12.00 hod. a potom tam chýbajú, a preto je potrebné s tým niečo robiť. Ďakujem pekne.
Mihalik, Marcel, poslanec NR SR (2022-09-21):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu výboru a výboru pre obranu a bezpečnosť. Ďalej, aby za gestorský výbor určila hlasovaním Výbor Národnej rady pre obranu a bezpečnosť a aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní.
Glváč, Martin, podpredseda NR SR (2016-11-25):
Ďakujem, pán poslanec. S faktickou pani poslankyňa Laššáková.
Grendel Gábor, podpredseda NR SR (2021-02-24):
(Povedané súbežne s rečníkom.) Pán poslanec, veľmi ma to... ale musím požiadať kolegov, aby vypli váš mikrofón, pretože toto nebolo vystúpenie v zmysle rokovacieho poriadku
Poliačik, Martin, poslanec NR SR (2015-05-06):
Alojz, v tej Hlave XXII Yossarian nie je ten obchodník. Ten sa volá Milo. Ale je dobré to spomenúť, lebo on tam zastupuje takú ako vnútornú štruktúru v armáde, ktorá sa volá syndikát, a vďaka tomu, že tento syndikát podniká na tom, že je vojna, tak on dokonca nakoniec dokáže spraviť to, že on výmenou za niektoré tovary, ktoré dá nepriateľovi, za neho zbombarduje svoju vlastnú základňu. To je tá absurdita a možno že je to dobrý obraz, že keď nám vznikne syndikát vo vnútri niečoho, čo sa tvári, ako že nás má ochraňovať a má konať v našom záujme, tak nám nakoniec začne výmenou za nejaké dobroty od nepriateľa bombardovať vlastné základne. Ale k tej tvojej otázke na začiatku. No možnože sa z rúk štátu do rúk firiem vlastnených štátom prevádzajú veci preto, lebo firmy vlastnené štátom sa dajú ľahšie a menej pod radarom privatizovať ako samotný štátny majetok. By bol môj tip. Ale rovnako, ako ty hovoríš, ja tomu tiež moc nerozumiem. Nechám si vysvetliť.
Laššáková, Jana, podpredsedníčka NR SR (2014-11-09):
Poprosím vás, pán poslanec, reagujte na pána predsedu Národnej rady. On... (Reakcie z pléna.)
Zmajkovičová, Renáta, podpredsedníčka NR SR (2012-12-13):
Pán poslanec Bugár, procedurálny? Nech sa páči.
Sopko, Miroslav, poslanec NR SR (2016-10-25):
Ďakujem za slovo, pán predsedajúci. Nuž, opakovať, opakovať, opakovať. Keď si tak spomeniem, aj v škole mi to niekedy pomáhalo pri žiakoch, keď neustále sa niektoré veci museli zopakovať niekoľkokrát. A vždy som oceňoval spätnú väzbu, ktorú som mal, a zisťoval som si tú spätnú väzbu. Pani kolegyni, tej musím ako úprimne závidieť, ako aj ostatným svojim kolegom, ktorí majú faktické pripomienky na svoje vystúpenie. Ja som to, bohužiaľ, nemal pri svojom vystúpení. A keďže som tu zaregistroval ochotu počúvať zo strany predkladateľov, pripomínam ešte jednu vec, ktorej som sa dotkol aj ja, kde som podporoval pozmeňujúci návrh alebo vyjadroval som sa k pozmeňujúcemu návrhu pani poslankyne Blahovej a pána poslanca Dostála, aby sme aspoň uvažovali nad tým, či nie je predsa len vhodné vypustiť celý ods. 7 v § 27, ktorý sa týka formy vystúpenia rečníka. Nielen kvôli tomu, že žijeme v modernej dobe, ale aj kvôli tomu slovíčku „spravidla“, ktoré sa tam vyskytuje. A myslím si, že nie som naivný. Ale aspoň za úvahu toho, že v tejto úprave sa nachádza a pre tú čistotu tej legislatívy, či by nestálo za zváženie, ak je tu naozaj ochota počúvať, toto konkrétne opatrenie zmeniť a upraviť. Ďakujem.
D. Jarjabek, poslanec: (2006-10-24):
Len pre poriadok. Návrh, obidva návrhy riešia problémy voľby riaditeľa, kde sa mení nadpolovičná väčšina v treťom kole na dvojtretinovú väčšinu či v prípade Slovenskej televízie, alebo Slovenského rozhlasu, to isté v rámci obidvoch inštitúcií Slovenskej televízie a Slovenského rozhlasu mení sa voľba štatutára, resp. mení sa zo zákona postavenie štatutára, kde by ho v tejto chvíli už nemal, pokiaľ tento návrh zákona prejde, vymenovať riaditeľ, ale mala by ho voliť rada nadpolovičným uznesením členov Rady Slovenskej televízie alebo Slovenského rozhlasu. Na úvod toľko stačí. Uvidíme, ako sa bude vyvíjať rozprava, samozrejme. Potom si dovolím reagovať na niektoré vystúpenia, pokiaľ budú. Ďakujem za pozornosť.
Mikloško, Jozef, poslanec NR SR (2013-02-07):
Vážený pán minister, veľmi pekne ďakujem za kvalitnú odpoveď. Chcem povedať, že ja som k tomuto prípadu neprišiel na ulici, ale ja chodím na ten klub často, na ich zápasy. Majú 17 súčasných mužstiev a ja mám určitý srdcový vzťah k tomuto. A nielen ja, ale aj niektorí členovia vašej vlády, pokiaľ viem. Zdalo sa mi, že to pochybenie štátneho úradníka naozaj bolo zámerné, proste nezverejniť na webovej stránke nájomnú zmluvu s týmto klubom. A miesto toho, aby po upozornení kontrolórky sa to nejakým spôsobom odstránilo, tak oni zneplatnili sumu, areál predali anonymnému občianskemu združeniu, ktoré nemá žiadny vzťah k futbalu. Ja som skôr si myslel, že najmä po snáď straníckej linke je možné niečo intervenovať. A metódy pani starostky Hanulíkovej sa mi zdajú také zvláštne, neférové. Odmieta komunikovať ako s rodičmi, tak aj so zástupcami klubu. Miesto toho, aby odvolala toho chybujúceho úradníka, alebo ho nejako pokarhala, tak vlastne ignoruje aj uznesenie miestneho zastupiteľstva v Karlovej Vsi. Ide nám o šport, ide o to, aby decká nepili, nefajčili, nedrogovali, športovali. Tu je jeden z takých príkladov a naozaj je to široká komunita ľudí, ktorí sa venujú športu a najmä futbalu. Takže rád by som im pomohol bez hocijakých iných postranných záujmov. Ďakujem pekne.
Choma, Igor, poslanec NR SR (2018-12-06):
Ďakujem pekne, pán predsedajúci. Vážené pani poslankyne, vážení páni poslanci, Výbor Národnej rady pre verejnú správu a regionálny rozvoj ako gestorský výbor k návrhu poslancov Národnej rady Slovenskej republiky Petra Antala, Eleméra Jakaba, Ladislava Balódiho a Tibora Bastrnáka na vydanie zákona, ktorým sa mení a dopĺňa zákon Slovenskej národnej rady č. 369/90 Zb. o obecnom zriadení v znení neskorších predpisov, podáva Národnej rade v súlade s § 79 ods. 1 zákona Národnej rady č. 350/96 Z. z. o rokovacom poriadku spoločnú správu výborov. Národná rada uznesením č. 1440 z 23. októbra tohto roku pridelila predmetný návrh zákona na prerokovanie týmto výborom: ústavnoprávnemu a výboru pre verejnú správu a regionálny rozvoj. Výbory prerokovali predmetný návrh zákona v lehote určenej uznesením Národnej rady a zaujali k nemu nasledovné stanoviská. Ústavnoprávny výbor uznesením č. 480 z 20. novembra s návrhom zákona súhlasil a odporučil schváliť a výbor pre verejnú správu a regionálny rozvoj uznesením č. 178 z 22. novembra s návrhom zákona súhlasil a odporučil ho schváliť s pozmeňujúcim a doplňujúcim návrhom. Gestorský výbor odporúča o návrhu výboru Národnej rady, ktorý je uvedený v spoločnej správe, hlasovať s odporúčaním schváliť v znení schváleného pozmeňujúceho a doplňujúceho návrhu uvedeného v tejto spoločnej správe. Spoločná správa výborov Národnej rady bola schválená uznesením gestorského výboru č. 190 z 27. novembra 2018. Týmto uznesením ma výbor zároveň poveril za spoločného spravodajcu. Ďakujem, skončil som. Pán predsedajúci, otvorte, prosím, rozpravu.
Šipoš, Michal, poslanec NR SR (2024-02-23):
Ďakujem pekne, pán poslanec Galko, za tvoje vystúpenie, za fakty, za tvoj životný príbeh, za to, ako ste, v akých podmienkach ste vyrastali, a ty si v akom, v akých podmienkach si vyrastal. Je to obdivuhodné, ako sa tvoja mama dokázala postarať o vašu rodinu, o deti. Mnohopočetné rodiny na Slovensku, nemáme ich veľa, ale tá úloha matky v rodine, kde jednoducho má nezastupiteľné miesto, kde sa dennodenne venuje deťom, kde obetuje v podstate celú svoju kariéru len preto, aby vychovala slušných, čestných ľudí, ktorí budú prinášať hodnoty tomuto štátu a v podstate celej spoločnosti, je momentálne neodmenené. Momentálne jednoducho tá mama trpí tým, že venuje všetku svoju energiu, čas tomu, aby vychovala tie deti. Ale je to jedno, že či pri jednom dieťati alebo pri viacerých, ale pri tých viacerých je to ešte oveľa, oveľa ťažšie. A to, že doteraz tu nebol zákon, ktorý by aspoň nejakým spôsobom pomohol vykompenzovať tú námahu, tú energiu, to je podľa mňa smutné a ja som veľmi rád, že s týmto zákonom prichádzame do parlamentu. A opäť sa bude môcť ukázať, ako to myslia poslanci tohoto pléna úprimne s pomocou pre matky, ako si vážia ženy, ako si vážia to, že tie mamy vychovávajú tie deti a som veľmi zvedavý na to hlasovanie, ako dopadne. Takže ďakujem za tvoje vystúpenie a som rád, že si priniesol fakty.
Laššáková, Jana, podpredsedníčka NR SR (2015-04-16):
Pán poslanec Přidal.
Bugár, Béla, podpredseda NR SR (2017-05-18):
No tak dobre. Dobre som sa vyspal, takže dobre sedemminútová prestávka. (Povedané so smiechom.)
Kvasnička, Marián, poslanec NR SR (2013-10-22):
Ďakujem. Ja oceňujem ten pozmeňovací návrh, ktorý dával kolega Škripek s kolegom Viskupičom. Ale nechcem sa venovať tej odbornej alebo teda tej vecne legislatívnej stránke. Skôr len taká alúzia alebo narážka, keď kolega Škripek spomínal pomerne jednoduchú a transparentnú symboliku, ktorá bola kedysi, ja mám taký... a s nostalgiou rád na to spomínam, moja mama po štyroch pôrodoch bola taká korpulentná osoba trošičku istý čas, a keď išli aj filmy, aj ktoré neboli označené tou hviezdičkou, či malou, alebo veľkou, a mala pocit, že ide o obsah, ktorý je jaksi morálne nevhodný pre nás, tak celou svojou korpulentnou postavou zakryla ten malý televízor ako a vtedy som sa aj hneval, aj neskôr som si to hovoril, že asi bola veľmi bigotná mama, ale. A dnes si hovorím už ako dospelý, ako starý chren si hovorím, že čo by som za to dal, keby takú mamu som mal, ktorá sa mi aj dneska postaví, postaví pred ten televízor, lebo nie všetko, čo môžeme, nám osoží, nie všetko, čo vidíme (reakcia z pléna), ja viem, sú aj väčšie, to by musela byť veľmi korpulentná, takže tento rozmer. (Smiech v sále.) A potom ešte druhý, kolega Škripek, keď ste spomínali mladú generáciu. Áno, je to, je to mediálna, je to mediálna generácia, dokonca až tak mediálna, že niekedy im z toho v úvodzovkách „šibe“. Chcem vás upozorniť na jednu štúdiu amerického politológa a sociológa, neviem presne teraz spomenúť si, toho, teda to meno. Každopádne štúdia sa volá, štúdia sa volá Najhlúpejšia..., Najhlúpejšia generácia a na exaktnej, štatisticky výraznej vzorke skúma, ako je múdra tá multimediálna generácia. A moc lichotivo to pre ňu nevyzerá.	Ďakujem.
Mesterová, Zuzana, poslankyňa NR SR (2023-10-25):
Sľubujem. (Potlesk.)
Hrnčiar, Andrej, podpredseda NR SR (2016-06-07):
Pán poslanec Hrnko.
Blanár, Juraj, podpredseda NR SR (2023-02-08):
Pán poslanec Takáč, môžete reagovať na faktické poznámky.
Figeľ, Ján, podpredseda NR SR (2013-11-28):
Pán minister, nech sa páči.
Šeliga, Juraj, podpredseda NR SR (2020-09-16):
Prosím, prezentujme sa a hlasujme. (Hlasovanie.) Prítomných 129 poslancov, za 129, proti nikto, zdržal sa nikto, hlasovali všetci prítomní. Konštatujem, že sme sa uzniesli na tom, ktoré výbory majú prerokovať tento návrh zákona. Chcem ešte poprosiť predsedov výborov, ktorým boli pridelené tlače 189 a 238, to jest skrátené legislatívne konanie o vládnych návrhoch zákonov, aby zvolali teraz svoje výbory, resp. upovedomili plénum, kedy budú tieto výbory rokovať. Nech sa páči, pani poslankyňa Žitňanská.
Kollár, Boris, predseda NR SR (2022-12-19):
Ďakujem. Žiada si záverečné slovo spoločný spravodajca? Nie. Ďakujem. Súčasne vás žiadam, aby ste oznámili termín hlasovania, keby ste boli taký láskavý, pán spravodajca.
J. Burian, poslanec: (2008-09-09):
Uvedený návrh bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona Národnej rady Slovenskej republiky o rokovacom poriadku. Predseda Národnej rady Slovenskej republiky posúdil uvedený návrh zákona podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel ho zaradil na rokovanie 27. schôdze. Ako spravodajca v prvom čítaní si osvojujem stanovisko, že predmetný návrh zákona spĺňa z formálno-právnej stránky všetky náležitosti návrhu zákona uvedené v § 67 a 68 zákona Národnej rady Slovenskej republiky o rokovacom poriadku, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku. Pán predsedajúci, poprosím, otvorte rozpravu.
B. Bugár, podpredseda NR SR: (2002-06-18):
(Hlasovanie.) Prítomných 118 poslancov, za návrh 111, proti 2, zdržali sa 3, nehlasovali 2. Konštatujem, že sme schválili vládny návrh zákona, ktorým sa mení a dopĺňa zákon Slovenskej národnej rady č. 194/1990 Zb. o lotériách a iných podobných hrách v znení neskorších predpisov. Pokračujeme v hlasovaní o vládnom návrhu zákona o platobnom styku a o zmene a doplnení niektorých zákonov , tlač 1499. Spoločným spravodajcom je pán poslanec Petrák. Nech sa páči, pán poslanec, môžete uvádzať jednotlivé hlasovania.